Poštovani/a,

Slovačka agencija za razvoj investicija i trgovine (SARIO), pod pokroviteljstvom Ministarstva privrede Slovačke Republike, 21. oktobra 2021. organizuje događaj Slovačka kooperativna berza 2021 ONLINE, u okviru projekta SARIO Business Link.

Događaji koji se organizuju u formatu Slovačke kooperativne berze pripradaju najvećim međunarodnim kooperacijskim susretima slovačkih i inostranih preduzetničkih subjekata u Slovačkoj Republici. Posredstvom ovakvih događaja agencija SARIO, pod pokroviteljstvom Ministarstva privrede SR, već 15 godina podržava internacionalizaciju slovačkih kompanija, izvoz i međunarodnu saradnju, povezivanje i uključivanje slovačkih distributera u distributivne lance, stvaranje zajedničkih poduhvata (joint venture) i povezuje projekte akademske i industrijske zajednice.

Slovačka kooperativna berza 2021 ONLINE će se kroz stručne diskusije usredsrediti na teme moderne industrije i podrške digitalizacije inovacija.

U glavnom industrijskom panelu diskutovaće se o uticaju i primeni pametnih tehnologija u poslovnim procesima, ali i o tehnološkim i digitalnim inovacijama u online komunikaciji sa klijentima. Jedna cela panel diskusija će biti posvećena pametnim rešenjima u istraživanju i razvoju vodoničnih tehnologija i inovacija.

U sklopu bilateralnih sastanaka osim kompanija najzastupljenijih sektora – automobilski, mašinski, energetski, sektor informacionih i komunikacionih tehnologija, istraživački  sektor, razvoj i inovacije – biće moguće sastati se i sa predstavnicima univerziteta i naučnih institucija koji će predstaviti svoje konkretne projekte, ali i sa stručnim partnerima koji će registrovanim učesnicima na sastancima omogućiti konsultacije na aktualne teme.

Detaljne informacije o događaju i registracioni formular su dostupni na web stranici agencije SARIO: [https://www.sario.sk/en/events-projects/slovak-matchmaking-fair-2021-online-0](https://mail.ffh.bg.ac.rs/redir.hsp?url=https%3A%2F%2Fwww.sario.sk%2Fen%2Fevents-projects%2Fslovak-matchmaking-fair-2021-online-0)

S poštovanjem,